मार्शल्स ने हाथ मरोड़ा, फर्स पर घसीटा भी; स्पीकर के खिलाफ प्रदर्शन कर रहे थे
Kerala Vidhan Sabha News Update;  United Democratic Front (UDF) MLA केरल विधानसभा में बुधवार को जमकर हंगामा हुआ। विधानसभा स्पीकर ए.एन. शमशीर ने विपक्ष के स्थगन प्रस्ताव के नोटिस को नामंजूर कर दिया था, जिसके बाद यूनाइटेड डेमोक्रेटिक फ्रंट (UDF)
केरल विधानसभा में बुधवार को जमकर हंगामा हुआ। विधानसभा स्पीकर ए.एन. शमशीर ने विपक्ष के स्थगन प्रस्ताव के नोटिस को नामंजूर कर दिया था, जिसके बाद यूनाइटेड डेमोक्रेटिक फ्रंट (UDF) के विधायक स्पीकर के दफ्तर के बाहर विरोध-प्रदर्शन शुरू कर दिया। प्रदर्शन के दौरान विधायक स्पीकर के दफ्तर के बाहर धरने पर बैठ गए। जिसके बाद मार्शल्स उन्हें जबरन उठाकर सदन से बाहर ले गए।
विधानसभा में विपक्ष के नेता वी.डी. सतीशन ने बताया कि झड़प के दौरान चार विधायकों को चोटें भी आई है। इन विधायकों में के.के. रेमा, ए.के.एम. अशरफ़, टी.वी. इब्राहीम तथा सनीश कुमार का नाम शामिल है।
उन्होंने आरोप लगाया कि रिष्ठ विधायक तथा पूर्व गृहमंत्री तिरुवंचूर राधाकृष्णन को धक्का दिया गया, और विधायक के.के. रेमा का हाथ मरोड़ा गया और चार-पांच महिला मार्शलों ने उन्हें फर्श पर घसीटा।
क्या था मामला?
न्यूज एजेंसी PTI के मुताबिक, विपक्षी दलों की ओर से बुधवार को सदन स्थगित प्रस्ताव का नोटिस दिया गया था, जिसे स्पीकर शमशीर ने नामंजूर कर दिया था। इसके बाद विपक्ष के विधायकों ने नारे लगाना और सदन में बैनर लहराना शुरू कर दिया। इसके बाद वे सदन से वॉकआउट कर गए, और स्पीकर के कार्यालय की तरफ चल दिए।
इन विधायकों का रास्ता वॉच एंड वॉर्ड स्टाफ ने रोका, जो राज्य विधानसभा की सिक्योरिटी के लिए जिम्मेदार होते हैं, और सीधे स्पीकर को रिपोर्ट करते हैं।
इससे पिछले कोच्चि डम्पयार्ड में आग को लेकर विरोध कर रहे कांग्रेस नेताओं के खिलाफ पुलिस कार्रवाई पर चर्चा की मांग के लिए दिया गया नोटिस भी नामंजूर कर दिया गया था।
विधायकों का आरोप- CM के दबाव में काम कर रहे स्पीकर
UDF विधायकों ने स्पीकर पर पक्षपात का आरोप लगाया। विधायकों के मानना है कि वे मुख्यमंत्री पिनाराई विजयन के दबाव में काम कर रहे हैं। सतीशन ने कहा- सदन में विपक्ष को लोकतांत्रिक अधिकारों से लगातार वंचित किया जा रहा है। हमने हाल ही में एक नाबालिग लड़की पर हुए अत्याचार के मुद्दे को कार्यस्थगन प्रस्ताव के जरिए उठाने की कोशिश की थी, लेकिन स्पीकर ने बिना किसी वजह के नोटिस नामंजूर कर दिया था।
उन्होंने यह भी कहा कि मुख्यमंत्री सवालों से डरते हैं, और मौजूदा सत्र को तेज़ी से खत्म करना चाहते हैं।